
Արդեն երկրորդ տարին անընդմեջ, ջազի հայ վարպետների ու ջազային նվագախմբերի մասնակցությամբ մայրաքաղաքում մեծ շուքով նշվում է Ջազի միջազգային օրը: Այս մասին  հայտնում են Երևանի քաղաքապետարանից:


Կասկադ համալիրում տեղադրված բեմահարթակը հերթական անգամ համախմբել էր ջազի հազարավոր սիրահարների, ովքեր մինչև ուշ երեկո հաճույքով հետևել են բացօթյա համերգային ծրագրին, որի շրջանակում հնչել են ինչպես հայտնի ու սիրված, այնպես էլ ազգային նվագարանների միախառնումով ջազային հետաքրքիր ստեղծագործություններ:
